آمریکانین گئچمیش جمهورباشقانی دونالد ترامپ، ۲۰۲۴.جو ایلده گچیریله‌جک جمهورباشقانلیغی سئچیملرینده نامیزدلیگینی رسماً آچیقلادی.
فلوریدا ایالتینین پالم بیچ شهرینده‌کی مار-ئه-لاگو عمارتینده یئرلی واختلا ساعات ۲۱.۰۰-دا کامئرالار قارشیسینا گئچه‌ن ترامپ، "آمریکانین گئری دؤنوشو ایندی باشلاییر" دئیه‌رک باشلایان دانیشماسیندا ایکی ایل اؤنجه وظیفه‌سینی، آمریکانی قیزیل چاغینا حاضر وضعیتده بوراخدیغینی ادعا ائتدی.
اقتداری دؤونمینده اقتصادین تاریخده گؤرولمه‌میش شکیلده یاخشیلاشدیغینی، خاریجی سیاستده چین، روسیا، ایران و قوزئی کره‌نین آمریکایا، اؤزللیکله ده اؤزونه سایغی دویدوغونو ادعا ائد‌ن ترامپ بئله داوام ائتدی:
"اوزون مدت‌دیر، اون ایللردیر ساواشین اولمادیغی بیر دؤنم، بونو او قدر اوزون بیر مدتدیر باشاران ایلک باشقان ایدیم. دونیا باریش ایچینده ایدی. آمریکا چیچکله‌نیردی و اؤلکه‌میز شانلی گله‌جه‌یه دوغرو گئدیردی. چونکو آمریکا خالقینا بؤیوک سؤزلر وئردیم و باشقا باشقانلاردان فرقلی اولاراق سؤزلریمه عمل ائتدیم. بیزیم لیدئرلیگیمیزده، بیز بؤیوک و شانلی میللت ایدیک. بو، چوخدان ائشیتمه‌دیگینیز بیر شئی ایدی".
ترامپ آیریجا، جو بایدن دؤورونده اؤلکه‌نین دۆشوشه گئچدیگینی ادعا ائتدی.
